**Pozivnica za sudjelovanje na Sell Croatia nautičkoj**

**radionici u Pragu, Češka Republika (petak, 13.03.2020.)**

Poštovani,

sa zadovoljstvom vas obavještavamo da Hrvatska turistička zajednica organizira nautičku B2B radionicu „Sell Croatia – nautika“ za hrvatske i češke partnere u Pragu u petak, 13.03.2020., u sklopu trodnevnog nautičkog sajma FOR BOAT**,** 13.-15.3.2020.

S obzirom da se u četvrtak, 12.3.2020. u Bratislavi otvara sajam „Motorcycles and Boatshow 2020“

<https://www.incheba.sk/en/exhibition/motocykel-2020/> na kojem HTZ sudjeluje sa izložbenim prostorom (štand od 9m2), pozivamo sve zainteresirane hrvatske partnere da posjete taj sajam u četvrtak, 12.3.2020. (ulaznicu osigurati u vlastitom aranžmanu jer HTZ nema ulaznice za taj sajam), te iskoriste izloženi prostor HTZ-a za održavanje sastanaka sa poslovnim parterima uz najavu na e-mail info@htz.sk.

U petak, 13.3.2020. Vas pozivamo da sudjelujete na B2B radionici u Pragu „Sell Croatia – nautika“ prema programu niže od 14 sati, te posjetite sajam FOR BOAT, <https://forboat.cz/en/> gdje će za sve sudionike radionice biti osigurane i ulaznice za sajam.

Ukoliko ste zainteresirani za sudjelovanje molimo da ispunite ON-LINE prijavnicu na linku: <https://www.htz.hr/hr-HR/poslovna-dogadanja/sell-croatia>

Zbog limitiranog prostora broj sudionika radionice je ograničen te Vas pozivamo da, ukoliko ste zainteresirani, što prije ispunite formalnosti i prijavite svoje sudjelovanje. Prijave je potrebno ispuniti zaključno sa srijedom, 04.03.2020. ili do popunjena postavljenog maksimalnog broja sudionika (20).

Napominjemo da prijava upućena predstavništvu u Češkoj Republici ili u Glavni ured HTZ-a putem e-maila nije važeća.

Za dodatna pitanja vezana uz sistem prijava molimo kontaktirajte workshop@htz.hr, a za ona vezana uz samu organizaciju radionice predstavništvo na e-mail: info@htz.cz ili na telefon +420 222 211 812

**MJESTO ODRŽAVANJA:**

Vystaviště PVA EXPO Praha

Beranových 667, 199 00 Praha 9 – Letňany

GPS: 50°7'41.662"N, 14°30'51.679"E

**PROGRAM:**

14:00 — 14:30 - dolazak i registracija sudionika

14:30 — 16:30 – radionica

16:30 — 18:00 – samostalan obilazak sajma za sudionike radionice

20:00 - večera za češke i hrvatske partnere u restoranu u Pragu

Lista čeških sudionika neće biti dostupna na web stranici već ćemo istu dostavljati svim registriranim sudionicima u trenutku bude finalizirana.

**ROK PRIJAVE:** Srijeda, 04.03.2020. ili do popunjena slobodnih mjesta (20)

**NAPOMENA:**

Za sudjelovanje na radionicama „Sell Croatia“ potrebno je popuniti elektronsku prijavnicu. Za radionice u 2020. godini nije potrebno uplaćivati kotizaciju.

**U slučaju izostanka prijavljenog sudionika, odnosno ne dolaska na radionicu, sudionik podnošenjem prijave potvrđuje da je suglasan platiti Hrvatskoj turističkoj zajednici obeštećenje u visini od 2.000 kn, osim u slučaju više sile za što je potrebno dostaviti odgovarajuću dokumentaciju te zaprimiti suglasnost HTZ-a.**

Svi hrvatski partneri prijavljeni na poslovne radionice dužni su prezentirati isključivo ponudu Hrvatske, isto kao i davati informacije samo o Hrvatskoj, te proizvodima i uslugama unutar Hrvatske.

Hrvatska turistička zajednica ovim putem pridržava pravo otkaza svake poslovne radionice u slučaju nedostatnog interesa sudionika, više sile ili drugog opravdanog razloga. U slučaju otkazivanja poslovne radionice Hrvatska turistička zajednica neće biti odgovorna za eventualno nastalu štetu ili za refundaciju bilo kakvih troškova prijavljenih sudionika otkazane poslovne radionice.

Minimalan broj sudionika za održavanje radionice prijavljen do isteka roka prijave je 10. S danom 28.02. se definitivno potvrđuje održavanje poslovne nautičke radionice Sell Croatia u Pragu.

Pozivamo turističke tvrtke iz Hrvatske da sudjeluju na ovoj radionici kako bi što bolje i uspješnije predstavili hrvatsku atraktivnu nautičku ponudu.

Molimo da proslijedite ovaj poziv svim zainteresiranim subjektima sa svog područja.

Udruge i turističke zajednice županija i gradova molimo da proslijede ovaj poziv svim potencijalno zainteresiranim subjektima s njihovog područja odnosno svim svojim članicama.

U Pragu, 28.02.2020.

S poštovanjem,

**Dubravko Miholić**

direktor

Predstavništvo HTZ Češka Republika

Predstavništvo HTZ Slovačka Republika